Edin yε adeε baako a εho hia wᴐ onipa abrabᴐ mu, na εno na εboa ma yεhunu obi nipaban. Edin de ankorεankorε, amammerε, abusua ne abakᴐsεm mu ayᴐnkofa a εmu dᴐ na εnam. Ɛsane nso da onipa adi, na εkyerε nnipakuo a obi firi mu ne beaeε a obi firi wᴐ wiase yi mu. Sε wᴐwo obi wᴐ Ghanaman mu a, wᴐde εda a wᴐwoo no to no din.
Akanfoᴐ a wᴐwᴐ Ghanaman taa de nna a εwᴐ nnawᴐtwe no mu no din toto wᴐn mma so, na εgyina εda a wᴐwoo abᴐfra no so. Sε woawofoᴐ wo wo na sε wᴐamma wo edin biara a, wowᴐ bi dada, a εno ne εda a yεde woo wo din. Sεdeε yεnim no sε edin wᴐ nsunsuansoᴐ wᴐ onipa soᴐ no saa ara na saa din yi de nkerεaseε bi a εfa onipa no kra ne ne suban ho to dwa. Saa atwerε yi kasa fa nna no mu nnipa ne wᴐn suban ahodoᴐ ho.
Saa su yinom bi anaa ne nyinaa tumi da adi wᴐ nna a yεabobᴐ soᴐ yi mu nnipa mu, hwε wo deε, na deε εnyε wᴐ mu no, yε ho adwuma.
